Grandų botaninis draustinis

Grandų botaninis draustinis – savivaldybės gamtinis draustinis Lietuvoje, Kalvarijos savivaldybėje, 3 km į šiaurės rytus nuo Liubavo, aplink Papiliakalnių kaimą. Įsteigtas 1992 m.

Draustinis įsteigtas siekiant išsaugoti retų ir nykstančių augalų (melisalapės medumėlės, plačialapio begalio, miškinės mėtos, šakotosios ratainytės, paprastosios vandens lelijos, ilgagalvio dobilo, Rusovo gegūnės, žvilgančiosios riestūnės) augavietes.VĮ Marijampolės miškų urėdijos vidinės miškotvarkos sudedamoji dalis: Gamtosauginių priemonių planas. Kaunas: Valstybinis miškotvarkos institutas, 2014. Draustinis yra Natura 2000 tinklo objektas. Saugomos buveinės: ežerai su menturdumblių bendrijomis, natūralūs eutrofiniai ežerai su plūdžių arba aštrių bendrijomis, aliuvinės pievos, žemapelkės su šakotąja ratainyte, pelkėti lapuočių miškai.

 Šaltiniai 

Kategorija:Kalvarijos savivaldybės saugomos teritorijos
Kategorija:Lietuvos botaniniai draustiniai
Kategorija:Natura 2000